Kamenný most v Spišskom Hrhove

Kamenný most v Spišskom Hrhove je barokový most z roku 1670, ktorý sa nachádza v Spišskom Hrhove na starej ceste z Levoče do Spišského Podhradia. Ide o štvorklenbový most, 35 metrov dlhý a 10 metrov široký most cez potok Lodina s rovnakým rozpätím segmentových oblúkov. Je postavený z lomového kameňa a pieskovca. Piliere mosta majú hrúbku 2 metre a na návodnej strane sú doplnené o klinové ľadolamy. Most bol v minulosti viackrát rekonštruovaný. Dnešnú podobu získal prestavbou medzi rokmi 1803 – 1808. V roku 1973 bol most vyhlásený ako druh technickej pamiatky za národnú kultúrnu pamiatku Slovenskej republiky. Most dodnes slúži ako cestný objekt, ktorý spĺňa statické požiadavky dnešnej doby a je vo výbornom technickom stave. Galéria Poznámky Referencie Literatúra MLYNKA, Ladislav; HABERLANDOVÁ, Katarína. Technické pamiatky. Ed. Daniel Kollár. 1.. vyd. Bratislava : DAJAMA, 2007. (Kultúrne krásy Slovenska.) ISBN 978-80-89226-43-6. S. 70. PAULÍK, Peter. Mosty na území Slovenska: história a súčasnosť viac ako 250 najkrajších mostov Slovenska. 1. vyd. Bratislava : Jaga group, 2012. ISBN 978-80-8076-103-5. S. 197. SOJÁK, Marián; PUŠKÁŠ, Tomáš. Spišský Hrhov. Spišský Hrhov : Obecný úrad Spišský Hrhov, 2013. 278 s. ISBN 978-80-89392-63-6. Iné projekty Commons ponúka multimediálne súbory na tému Kamenný most v Spišskom Hrhove Externé odkazy Kamenný most v Spišskom Hrhove